Anjing pemburu berbulu kasar Bosnia

Anjing pemburu berbulu kasar Bosnia, anjing pemburu Bosnia, atau barak ialah satu baka anjing pemburu yang dikembangkan di Bosnia. Baka ini ialah anjing pemburu bau yang pada asalnya digunakan untuk memburu buruan besar. Namanya merujuk tekstur bulu berjumbai.

Sejarah
Baka kini diturunkan daripada jenis anjing asli yang disilangkan dengan gundog Itali pada tahun 1890-an. Terjemahan bahasa Inggeris bagi kupasan asli. Menyediakan bahan latar belakang tambahan bermakna tentang keleluhuran baka ini. "Para pemburu tempatan, yang ingin menghasilkan anjing pemburu bau cekap, mengembangkan baka ini pada abad kesembilan belas, dengan menggunakan anjing ternakan yang tersedia." Jenis awal bagi anjing pemburu berbulu pendek Istria kini yang lebih kecil mungkin juga telah menyumbang kepada anjing pemburu berbulu kasar Bosnia.

Anjing pemburu berbulu kasar Bosnia pertama kali diiktiraf oleh Persekutuan Kinologi Antarabangsa pada tahun 1965 atas nama Illyrian Hound ("anjing pemburu Illyria"). Nama ini diubah untuk lebih tepat memerihalkan kawasan asalnya di Bosnia. Baka ini tergolong dalam Kumpulan 6, Anjing Pemburu Bau, Seksyen 1.1 Hound Bersaiz Besar, dan nombor baka ini ialah 155. Ia juga diiktiraf oleh United Kennel Club (Amerika Syarikat) sebagai Barak, dalam Kumpulan Anjing Pemburu Bau. Baka ini tidak diiktiraf oleh mana-mana kelab kenel besar di dunia berbahasa Inggeris, walaupun banyak kelab kenel kecil, perniagaan pejabat pendaftaran anjing berdasarkan Internet, dan pejabat pendaftaran baka jarang mempromosikan dan mendaftarkannya sebagai haiwan peliharaan unik.

Analisis genetik mendapati bahawa barak moden mempunyai kepelbagaian genetik tinggi dan paling berkait rapat dengan tornjak.

Perihal

Penampilan
Ciri paling menonjol pada anjing pemburu berbulu kasar Bosnia ialah lapis bulu keras berjumbainya yang berwarna kekuning-kuningan (gandum atau merah) atau kekelabu-kelabuan, kerap dengan takik putih di kepalanya bersama dengan tanda-tanda putih lain. Piawaian mensyaratkan panjang tubuh sebanyak sepuluh peratus lebih besar daripada tingginya; perkadaran ini disebut untuk membezakan anjing pemburu berbulu kasar Bosnia dengan anjing pemburu lain dari kawasan ini yang "agak bertungkai rendah". Julat tingginya ialah  pada paras kelasa, dan ukuran beratnya ialah . Anjing ini biasanya mengangkat ekornya dengan cara melengkung sedikit ke atas dan mukanya mempunyai misai dan janggut tebal.

Perangai
Piawaian baka memerihalkan tingkah lakunya sebagai semangat tinggi serta keberanian dan kedegilan.

Lihat juga
 Senarai baka anjing

Catatan

Rujukan

Pemburu Berbulu Kasar Bosnia, Anjing
Pemburu Berbulu Kasar Bosnia, Anjing
Pemburu Berbulu Kasar Bosnia, Anjing
Pemburu Berbulu Kasar Bosnia, Anjing
Pemburu Berbulu Kasar Bosnia, Anjing